চীনদেশে আমার প্রথমদিনঃ মোর নয়ন হেরিলো, আহা কি দেখিলাম, কি শুনিলাম: In the Sky of Beijing
Channel: Boni Amin
Date: 05/02/2018

বনি আমিনের ক্ষুদ্র পরিচিতি। 
--------------------------------------------
আমার ১ ছেলে, ১ মেয়ে, ১স্ত্রী, ১টি ঘর, ১ আল্লাহ এবং ১ রসূল (দঃ), আমার সবই '১', একমাত্র গাড়ী ছাড়া (তিনটি)।  আমার জন্ম মেঘনার মোহনায় পলি বিধৌত হাতিয়া দ্বীপে (নিঝুম দ্বীপের কাছে একটি চর এলাকায়), আমরা সমুদ্রের উত্তাল ঢেউকে ভয় পাইনা। দ্বীপের মানুষ বুকে সাহস নিয়েই বেড়ে উঠি, মা-বাবা থেকেই সাহসিকতার ছবক নেয়া। বাবার সরকারি চাকুরীর সুবাদে (আয়কর বিভাগ) মায়ের কোলে চড়ে ছয় মাস বয়সে চট্টগ্রাম শহরে চলে আসা। কৈশোর থেকে ভরা যৌবনে প্রেম করেছি ঘুরে-ঘুরে, শেষটা  দিনাজপুরে অতঃপর চূড়ান্তভাবে বিয়েটা করেছি বরিশালে।  - সবই আল্লাহর ইচ্ছা। 
কলেজ ও বিশ্ববিদ্যালয় চট্টগ্রামে, কিছু খুচরো লেখাপড়া লন্ডন এবং সিডনীতে। বিয়ে করার দেড় বছরের মাথায় আমরা দুজন চলে আসি মাইগ্রেশন নিয়ে সুদূর অস্ট্রেলিয়াতে। আমার এক ছেলে 'উপল আমিন' সে একজন প্রতিষ্ঠিত আইনজীবী, একমাত্র মেয়ে 'ইসাবেলা আমিন', বিবাহিত। স্বামী সংসার নিয়ে সিডনীতে কয়েকটি ব্যাবসা প্রতিষ্ঠান চালাচ্ছে। ওদের দুজনের জন্ম অস্ট্রেলিয়াতে। আমি গর্বিত আমার ছেলে দুরস্ত এবং অনর্গল শুদ্ধ বাংলা বলতে, লিখতে এবং পড়তে পারে। ওর মা, অর্থাৎ বরিশালের ওই মেয়েটি-ই তার দুজন সন্তানকে এভাবে বাংলার প্রতি ভালোবাসা শিখিয়েছে। মানবজীবনে সুখের সংজ্ঞা একেকজনের কাছে একেক রকম। সে হিসেবে আমি নিজের দিকে তাকিয়ে বলবো 'আমি অ-সুখী নয়। এবং তা সম্পূর্ণ আল্লাহর দয়া।" আজ এটুকু থাক। ধন্যবাদ -